En 1936, quan esclató a Guerra Civil espanyola en sublevarse un grupo de melitars contra o Gubierno d'a Segunda Republica Espanyola, treballó en hospitals melitars de Sant Sabastián, dica que habió de fuyir enta Francia en cayer o País Basco en mans d'os sublevatos, ta tornar a territorio republicán por Catalunya. Alavez, l'esleyoron ta treballar en l'Hospital Sueco-Noruego establito en Alcoi con aduya d'os países escandinavos a la Segunda Republica espanyola en guerra, y en o qualo treballaba o medico noruego Kristian Gleditsch y a suya muller Nini Haslund, qui yera a chestora de l'Hospital. Esleyoron a Manuel Bastos Ansart en estar ya en ixe inte una presonalidat con gran prestichio internacional en o suyo ambito.<ref name="Brigadas"> Manuel Requena Gallego y Rosa María Sepúlveda Losa: La sanidad en la Brigadas Internacionales.</ref>